  Туспуктэм: vk.com (Удмуртия Книжное-Издательство) Майя Бывальцева «Удмуртия» издательстволэсь кык нигазэ Рязаньын йӧскалык книгая «Чтающий мир» улосвылкуспо фестивальын пусйизы. Со сярысь ужъюртлэн мерлыко вотэсысь бамаз ивортӥзы. «Лучшая книга для детей» номинациын «Удмуртия от А до Я» книга (6+) III степенё диплом басьтӥз. «Удмурты. Зов языческих предков» книга (12+) понна издательстволы «За вклад в сохранение культурных традиций» диплом сётӥзы. Озьы ик та ӧрын Удмуртиысь йӧскалык лыдӟетъюртлэсь ляб адӟись но адӟисьтэм пиналъёслы «Мелодии родникового края: музыкальные инструменты удмуртского народа» книгазэ (6+) пусйизы. « Али котькулэсь но трос книгаос кулэ – ӟеч но пӧртэм. Вожвылъяськон эшшо одӥг пол возьматӥз, Удмуртиын калыклы кулэ луись но вылӥ ӟечлыко книгаос потто шуыса » «Удмуртия» книгапоттонни Рязаньын 27-тӥез книга фестиваль 6-8 коньывуонэ ортчиз. Со улсын радъям вожвылъяськонэ Россилэн 32 улосвылъёсысьтыз 63 издательствоослэн 182 книгаоссы прыиськизы. Тодэ вайытом, туэ «Удмуртия» издательстволэсь та книгаоссэ Россиысь книгапоттӥсьёслэн ассоциациенызы радъяськись «Книга года» вожвлъяськонын но пусйизы.   Тегъёс: Удмуртия книгаос вожвылъяськон  